
TENTAMEN  MEDICUM 


INAUGURALE, 

DE 

MOTUS  ARTUUM  VITIIS 

CURANDIS,  &c. 


PROOEMIUM. 

Nos  almae  Academiae  statuta  certiores  faciunt, 
neminem  ad  summos  honores  medicinae  evehi 
posse,  antequam  aliquid  studiorum  vel  opinio- 
num  ad  rem  medicam  pertinens,  in  medium  pro¬ 
tulisset. 

Rem,  igitur,  revolvi ;  et  fert  animus  pauca 
dicere,  de  motus  artuum  vitiis  curandis,  quae 
mihi  diverso  tempore  de  hac  re  meditanti  sese 

obtulerunt.  Minime  in  animo  est,  de  membro- 

rum  vel  artuum  vitiis  in  genere  tractare  ;  sed 
quaedam  tam  breviter  proferre  de  illis,  quae  ex 
vitiatis  texturae  musculorum  dotibus  praecipue 
pendent,  et  haec  etiam  sive  continui  solutione 
aut  tactu  aut  visu  manifesta,  et  quae  Contractio¬ 
nes  vulgo  appellantur. 

'  •  *  »  »  \t  r  .1  *,  •.  ?  J-  J  I  \ i  /,  '  ,  •  *  4  6  *  *'  '  f  -  **•"•  •  •  f 

Attentionem  huic  argumento,  quum  non  ad¬ 
huc  ex  Ephebis  excederem,  propter  curationem 
egregiam  et  inopinatam  Viri,  per  septem  annos 
claudicatione  laborantis,  ob  multa  beneficia  ac¬ 
cepta  mihi  carissimi,  adhibui.  Ratio  simplex  et 
aerumnis  medicinae  omnino  vacua  animum  ju¬ 
venilem  in  delicias  rapuit ;  et  ardor,  quem  illi 
semper  inter  tractationem  et  progressum  curati¬ 
onis  suae  memorandum,  exhibuit,  motus  ejus 
animi  mihi  quodammodo  impertiit.  Accingenti 
ad  studium  et  labores  medicinae,  et  acquirenti 
scientiam,  cujus  opus  sit  ad  causas  contractionis 
artuum  intelligendas,  claudicationem  hujusmodi 
in  plurimis  exemplis  multum  levaminis  si  non 
sanationem  perfectam  posse  accipere,  mihi  fuit 
persuasum.  Tractatio  ipsa  simplex,  principio 

quod  semper  oportet  nos  in  memoria  tenere,  de¬ 
fectus  naturae  tollere  conantes  accuratissime 
convenit,  nimirum  processus  ejus  naturales  a 
nobis  esse  adjuvandos  et  imitandos.  Quaedam 
exempla,  in  quibus  sententiae  priores  meae  fue¬ 
runt  comprobatae,  vidi,  et  de  aliis  audivi,  in  qui- 

»  t  r.  *  >  -0  l  ■  "  f  VI  •  »  ■ ./  ,  <  >  i.  fl  fi  C  .-.i  ct 

bus  consilium  effectus  pariter  felices  induxit. 
Ad  rem  nunc  pergam. 

Rationem  tractandi,  aliquas  res  praefando,  il¬ 
lustrare  conabor ;  et 

Imo.  De  Extensibilitate  et  Contractilitate  fa- 

*if£  mirmmjs  isn  ormo  dfiaiolpsfoi 

bricae  muscularis,  et  relatione  inter  has  interce- 
dente. 

-iibixjd  isfoii  i3qwsb 

2do,  Quomodo  hujus  nexus  vitia  contractio¬ 
nes  artuum  afficiant. 

3&*o,  De  ratione  medendi,  quae  effectus  hu¬ 
jusmodi  vi  sanandi  pollet. 

DE  DOTIBUS  MUSCULORUM  FABRICAE, 

Extensibilitas ,  in  genere  musculoso  vitae 
animalis  in  diversis  modis,  et  omni  tempore,  in 
motibus  variis  artuum  se  prodit.  Talis  est  na¬ 
tura  systematis  musculosi,  ut  nulla  ex  partibus 
ejus,  nisi  alia  distenta  sit,  se  contrahi  potest. 
Femur  valde  et  sursum  inflexum,  musculum 
semimembranosum,  semitendinosum,  et  bicipi¬ 
tem,  extendit.  Brachium  per  abductores  et 
extensores,  eodem  tempore  se  contrahentes, 
retrorsum  et  extrorsum  ductum,  pectoralem  ma¬ 
jorem  ;  elevatum,  latissimum  dorsi,  et  teretem 
majorem,  extendit.  Singulae  flexiones  vehe- 
mentiores,  hanc  vim  extensorum ;  et  extensio¬ 
nes,  flexorum,  in  actionem  cient.  Musculus  ab 
adversario  ejus  impulsus  conditionem  passivam 
prorsus  servat.  Contractilitas  ejus,  quasi  per 
momentum  cessat,  et  motui  sibi  imperto  omnino 
paret.  Haec  extensibilitas  texturae  musculari 
fere  propria  est ;  tendinibus  ex  toto  deest,  quae- 

cunque  sit  distantia  inter  puncta  insertionis, 
vel  inter  duas  terminationes  tendinis ;  num 
abscedunt,  vel  inter  se  appropinquant,  illis,  ea¬ 
dem  conditio  est ;  in  omni  motu  cui  musculi 
subjiciuntur.  Longissimi  hac  vi  imprimis  gau¬ 
dent,  sartorius,  musculi  posteriores  femoris,  et 
abdominales  exempla  hujus  proprietatis  saepe 
exhibent  j  et  situs  et  nexus  eorum  huic  favent. 
In  genere,  omnes  musculi  longi  sunt  superfici¬ 
ales,  et  ad  duas  vel  plures  commissuras,  ut  in 
artubus  videmus,  transeunt.  Spatium  inter 
puncta  originis  et  insertionis  extendens,  motibus 
variis  maxime  diversum  redditur,  cui  dotes  fa¬ 
bricae  muscularis  eos  cedere  sinunt.  Vix  opus 
est  observare,  longitudinem  haud  interruptam 
fibrarum  et  non  longitudinem  absolutam  muscu¬ 
li  ipsius,  huic  plus  minusve  extensibilitatis  prae- 
bere.  Illis,  qui  fibris  tendinosis  multum  divi¬ 
duntur,  vel  qui  magnam  partem  longitudinis 
tendinibus  suis  tribuunt,  multo  minus  hujus  pro¬ 
prietatis  contingit,  quo  pacto  in  iisdem  moti- 

bus  musculi  pariter  longi  fibras,  modo  diverso, 
extendunt. 

Si  ex  statu  naturali  ad  morbosum  transea¬ 
mus,  extensibilitatem  musculorum  multo  mani¬ 
festiorem  detegimus.  Aer  in  ore  tibicinis  col¬ 
lectus,  buccinatores  premit  et  distendit ;  tu¬ 
mores  diversi  hujus  cavitatis,  tum  fungosi  tum 
carcinomati,  faciales  parvos ;  si  longitudinem 
suam  circumscriptam,  quae  sic  triplex  vel  qua¬ 
druplex  fit,  perpendamus,  mirum  in  modum  dis¬ 
tendunt.  Palpebrae  vel  musculi  oculorum  in 
carcinomate  ampliato  hujus  organi ;  anteriores 
partes  cervicis  in  bronchocele  ;  pectorales  sub 
finem  aneurismatis  arcus  aortae  ;  abdominales  in 
feminis  uterum  gerentibus,  in  ascite,  et  adhuc 
magis  quia  distentio  fit  subito  in  meteorismo ; 
superficiales  dorsi,  steatomate  subjacente,  se  dis¬ 
tentionis  capaces  esse,  oculis  patent. 


Contractilitas ,  vis  est  structurae  musculorum 
quam  extensibilitas  sua  non  minus  manifesta. 

His  organis,  causis  quae  extentionem  induxe- 

■-t  •'  i  h  ft  es  4  v 

rant  cessantibus,  proclivitas  perpetua  ad  se  con¬ 


trahendum  inest.  Haec  facultas  nec  nervis  nec 


irritabilitate  pendet.  Legibus  vitae  fabricae  par- 
tes  infixis  tribuenda  est ;  quamvis  huic  fortasse 

non  ex  toto  paret.  Phaenomena  virium  adver- 

santium  vel  antagonismi  texturae  musculorum 

proprii,  ad  eam  referenda  sunt. 

»pnp  J«3y  omm  rn  eiqn ogairjpitq  (fx$u? 

Omne  punctum  mobile  machinae  animalis  in- 

metiar  somfihiiscmcf  ,fij  xofqinB 

ter  duas  vires  sibi  invicem  obstantes  situm  est. 


et  oppositio  haecce  motui  prorsus  necessaria  est. 

Artus,  nisi  prius  extentus  fuerit,  flecti  nequit,  et 

sic  invicem  ;  et  extremitates  ejus  duae  limites 
m  mohd'  r  r*  * 

sunt,  inter  quos  motus  fit.  Inter  has  quoque, 

punctum  fixum  est,  antagonismi  sive  quietis  ; 
nam  istas  vires,  extensibilitatem  fabricae  nempe, 
et  contractilitatem,  natura  ita  contemperavit,  ut 
omnes  artus  in  aliquo  statu  mediocri  quiescant, 
ut  in  dormientibus  animalibus  manifestum  est, 
cum  nullam  vim  nervosam  accipiunt.  Quando 
hunc  relinquunt,  alii  extenduntur,  alii  contra- 

huntur,  et  haec  distentio  et  contractio,  aequili¬ 
brio  perfecto  existente,  sibi  mutuo  semper  resis¬ 
tunt  :  Hinc  in  vi  reciproca  quae  inter  musculos 
intercedit,  hi  vicissim  agunt  et  cedunt.  Effec¬ 
tus,  igitur,  singulae  contractionis  musculi  non 
solum  punctum  insertionis  suae,  sed  quoque 
musculum  ei  contrarium  afficit,  et  haec  antago- 
nismum  vel  tale  aequilibrium  inter  vires  contra¬ 
rios  constituit,  ut  alius,  sine  alio  extento,  non 
\ 

potest  se  contrahere.  Hoc  ordine  turbato,  mala 
de  quibus  disserturus  sum,  praecipue  oriuntur  ; 
et,  ut  rationem  medendi  propositam  melius  ex¬ 
plicem,  quae  propria  huic  contractilitati  textu¬ 
rae  muscularis  sunt,  ab  irritabilitate  caute  dig¬ 
noscenda  nonnihil  statuere  aggredior.  Hoc  dis¬ 
crimen  summus  vir  Haller,  satis  clare  demon¬ 
stravit,  et  nuperius  proditum  et  comprobatum 
fuit  scriptis  Bechat. 

Musculi  sibi  invicem  obstant  irritabilitate, 

* 

stimulo  esse  cerebri  et  nervorum  admoto,  pari¬ 
ter  ac  vi  contractilitatis,  quae  texturae  suae  in- 

est.  Sed,  quia  contractiones  vi  nervorum,  quam 
alio  modo  inductae,  magis  sunt  insignes,  defectus 

potentiarum  resistentium  in  paralysi  evidentior 

% 

fit,  cum  musculi  totius  integri  a  voluntate  in 
motum  cientur.  Contractilitas  fabricae  in  para¬ 
lysi  affecta  esse,  videtur,  sed  nunquam  prorsus 
aboletur,  si  fidem  periculo  sequenti  a  Bichat 
facto  adhibeamus,  quod  ex  ejus  opere  de  Ana- 
tomia  Generali  cito :  66  II  paroit,  que  dans 
“  beaucoup  de  paralysies  la  Contractilite  de 
Tissu  est  une  peu  alteree  du  cote  affecte,  mais 
<fi  jamais  elle  n’est  totalement  detruite,  de  ma- 
“  niere  a  ce  que  dans  Pamputation  d’un  membre 
“  paralyse,  il  n’y  ait  point  de  retraction  muscu- 
“  laire.  «Fai  fait  cette  experience  sur  un  chien. 
“  Les  nerfs  ayant  ete  coupes  dix  jours  aupara- 
“  vant,  et  le  membre  ayant  reste  immobile  de- 
“  puis  cette  epoque,  la  section  des  muscles  pro- 
“  duisit  un  ecartement  manifeste  entre  leurs 
“  bords,  et  meme  en  coupant  ensuite  compara- 
“  tivement  le  membre  resta  sain  :  je  ne  trouvais 
“  aucune  difference.”  # 


*  Vide  Bichat,  vol.  III. 

Musculis  aliquandiu  distentis,  contractilitas, 
causa  distentionis  sublata,  redit ;  operatio  para- 
centesis,  et  reditus  uteri  post  partum  ad  molem 
ejus  pristinam,  ut  musculi  abdominis  hac  pro¬ 
prietate  perfungantur,  sinunt :  sed  bene  notan¬ 
dum  est,  ut  ad  nostram  rem  specialiter  perti¬ 
nens,  quod  si  extensio  diuturna  fuerit,  fabricae 
muscularis  debilior  evadit,  et  contractilitas  mul¬ 
tum  imminuitur,  et  hoc,  quod  ad  vires  irritabili¬ 
tatis  pertinet,  quoque  verum  est ;  accidit  post 
artum  in  situ  eodem  diu  servatum,  accessionibus 
repetitis  podagrae  vel  rheumatismi  vexatum,  et 
post  paralysis  mitiores  ictus,  aeque  ac  post  lae¬ 
siones  musculis  illatas,  vi  subita  inflammationem 
excitante,  et  multum  quietis  et  otii  postulantes, 
ut  vulnera  inducta  armis  ignivomis  et  similia. 
Inflammatio  membranae  synovialis  eundem  in¬ 
ducit  effectum ;  hic  quoque  obtinet  post  quas¬ 
dam  febres,  quae  genus  musculosum  maxime 
afficere  videntur,  equilibrium  virium  antagonis- 
tarum  fere  aboletur,  et  frustra  animi  voluntas 
imperium  exercere  conatur,  nec  antagonismum 

restituere  valet,  flexores  adversarios  superant  et 
artuum  motus  per  vitam  abnormes  et  invalidos 
reddunt.  Exemplum  hujus  egregium  prae  oculis 
habeo,  quo  vitium  nimis  vetustum  quin  multum 
sperare  licet  a  ratione  medendi,  quae  in  eam  re- 
centiore,  levamen  vel  sanationem  efficeret. 

Affectus  hujusmodi  pro  sequelis  morbi  re¬ 
gionibus  calidis  proprii,  qui  nomen  Gallicum 
Coup  de  Soleil  universe  adeptus  est,  capite  in¬ 
caute  subjecto  radiis  Solis  inducti,  subinde  ac¬ 
cedunt.  In  hoc  morbo,  cerebro  stimulato  et 
oppresso,  irritabilitas  multum  imminuitur,  vel 
stimulus  quem  hoc  organum  praebet,  adeo  tur¬ 
batur,  ut  munere  excitandi  actiones  idoneas  in 
musculis  vitae  animalis  impar  sit.  Nihilominus 
ut  exemplum  valde  insigne  me  certiorem  fecit, 
methodus  quam  statuere  proponimus,  felicem 
eventum  protulit.  Primus  conatus  ad  vim  re¬ 
stituendam,  inducendo  justum  aequilibrium  Ex- 
tensibilitatis  et  Contractilitatis  fabricae  organo¬ 
rum  motui  inservientium,  efficitur ;  dum  hae 
vitientur  quanquam  irritabilitas  stimulum  idone- 

um  nervis  accipiat,  sed  motus  voluntate  orituri 
parum  valebit  perficere.  Revera  voluntatis  desi¬ 
derium  ad  artum  movendum,  quam  necessariae 
sunt  hae  fabricae  musculorum  proprietates  ad 
'  justam  actionem  clare  demonstrat ;  sine  antago- 
nismo  motus  aut  nullus  aut  abnormis.  Si  exten¬ 
sores  contractilitate  sibi  naturali,  flexores  in 
statum  medium  reducere  nequeunt,  nihil  ex¬ 
tensionis  fit ;  artus  flexus  perstat,  et  voluntas 
nil  nisi  motus  debiles  aut  iniquos  ciere  potest. 

In  Musculis  sibi  adversariis  sine  medio  osseo, 
ut  in  ore,  intercedente  satis  contractilitatis  tex¬ 
turae  post  impetum  levem,  paralysis  saepe  restat, 
ut  aequilibrium  cum  illis  sani  lateris  servant, 
nec  virium  defectus,  nisi  cum  aeger  loqui  cona¬ 
tur,  apparet,  tunc  voluntas  musculos  sanos  ad 
actionem  ciet,  quibus  alii  non  probe  obstant,  et 
os  ad  latus  sanum  trahitur  ;  nunc,  rebus  sic  ex- 
istentibus,  si  contractilitas  fabricae  in  latere  cor¬ 
repto  augetur,  maxime  pro  remedio  erit. 


DE  MOTUS  ARTUUM  VITIIS  CURANDIS. 


13 


DE  MODO  QUO  VITIA  CONTRACTILITATE  ET 
EXTENSIBILITATE  MUSCULORUM  MOTUS  IM¬ 
PEDIANT. 

Haec  praemissa  ad  usum  reducere  nunc  mo¬ 
liamur,  exemplum  praefando  in  quo  Contrac- 
tilitate  vel  Extensibilitate  musculorum  imminu¬ 
tis,  hi  munera  sua  persolvere  nequeunt.  Cum 
ex  quacunque  causa,  artus  immobilis  servatur, 
musculos  mutationem  subire,  eos  actioni  sanae 
impares  reddentem,  observatur ;  et  si  causae 
otium  postulantes,  perstant,  motus  magis  magis¬ 
que  difficilis,  donec  non  amplius  exerceri  potest* 
redditur  $  et  idem  fit,  si  membrum  situm  eun¬ 
dem  servat,  quamvis  causae  sublatae  fuerint. 
Ad  haec  plenius  illustrandum,  casum  minime 
fictum  proferamus.  Homo  optima  sanitate  gau¬ 
dens,  in  uno  majorum  artuum  laesus  est,  et  in¬ 
flammatio  semper  difficilis  sanatu,  peritissimo 
etiam  viro  curante  subsequitur ;  quies  rigida  et 

perpetua  cum  remediis  solitis  praecipitur ;  in¬ 
flammatio  perstat,  cum  dolore  motu  minimo 
multum  aucto,  qui  aegrum  praescripta  chirurgi 
observare  facile  inducit.  Actio  vasorum  partis 
aucta  manet,  et  aeger,  lecto  suo  affixus,  levami¬ 
nis  desiderio  artum  leniter  flexum  tenebit ;  hoc 
aliquandiu  perstat,  inflammatio  minuitur,  sed 
molestia  et  rigiditas  partis  manent;  nunc  licet 
illi  surgere  et  ope  scipionis  ambulare  ;  ut  vix 

m 

aut  ne  vix  corporis  pondus  membro  admoveatur 
quoque  jubetur ;  praeceptum,  cui,  ob  sensus 
ejus  molestos,  lubenter  paret.  Tempus  progre¬ 
ditur,  et  omni  metu  inflammationis  summoto,exit 
foras,  et  quantum  virium  est  artui  ut  eum  sus¬ 
tineat,  rigescit  et  motu  dolet  j  situm  semiflex- 
um  tenet,  digiti  pedis  tantum  humo  nituntur, 
vix  est  ei  ulla  vis  membrum  extendendi,  circui¬ 
tus  sanguinis  languescit,  altero  gracilior  est, 
(hoc  exerceri  aliquid  post  convalescere  incipit 
existimato,)  multa  debilitate  urgetur,  exercita¬ 
tiones  solitas  perficere  nec  valet,  metus  latens 
morbum  denuo  inferendi  latus  affectum  quam 

minime  exercere  suadet,  cum  scipione  igitur 
claudicat  digitis  humo  nitentibus,  aut  equo  vel 
curru  vehitur.  Mensibus  paucis  elapsis,  genu 
minus  minusve  motu  valens  invenit  ;  sensu  tor¬ 
poris  et  frigoris  afficitur;  et  tandem  quasi  anchy- 
losi  correptum  rigescit.  Hora  infausta,  pero, 
aut  aliquid  hujusmodi,  consilio  medici  vel  amico¬ 
rum  suppeditatur,  et  aegro  moerenti  per  vitam 
claudicandi  metum  incuteret.  Exempla  pluri¬ 
ma  ex  structura  prava  naturali,  etiamsi  sine  vitio 
organico,  ut  ossium  laesorum,  vel  ex  podagra, 
rheumatismo,  torpore  unius  generis  musculorum, 
affectibus  paralysis  levibus  orientia,  memoriae 
prodita  sunt:  sed  casus  supra  dictus,  consilio 
nostro  sufficit.  Progrediamur  inquirere  unde 
haec  ex  magna  parte  oriuntur,  et  quam  ratio¬ 
nem  medendi  res  supra  memoratae  suggererent. 

In  aprico  est,  duabus  viribus  sibi  invicem 
oppositis,  major  minorem  superabit ;  et  si  illa 
major  vis  situ  potiori,  quia  extremitas  longiore 
vecti  gaudet,  hoc  adhuc  manifestius  est.  Hoc 
principio,  contractilitas  texturae  flexorum  il- 

lam  extensorum  superare  debet,  et  membrum 
semiflexum  servare,  ut  musculis  viribus  solius 
fabricae  relictis,  velut  inter  somnum  latissime 
patet.  Fibrae  vi  quoque  se  accommodandi  gra¬ 
du  diverso  contractilitatis  vel  extensibilitatis,  in 
quo  siti  sint  pollent,  si  causae  quae  distentio¬ 
nem  praeter  naturam  inducunt,  perstant,  haec 
/ 

adeo  fixa  fit  ut  voluntas  vel  vis  nervorum  con¬ 
ditionem  sanam  restituere  nequit.  Fibrae  unius 
generis  breviores,  illae  adversariorum  longiores 
evadunt,  vel  desuetudine  moles  magnopere  mi¬ 
nuitur.  Si  artus  motui  inserviunt,  membranae 

synovialis  vis  secernendi  fere  perit ;  ligamenta 

\ 

tensa  et  rigida  facta  sunt,  quae  post  inflammati¬ 
onem  praecipue  observantur.  Sanguis  minore 
quantitate  ad  membrum  defertur  ;  calor  in  eo 
minus  gignitur ;  et  sensus  torporis  vim  nervosam 
vitiatam  esse  denotat.  Flexores  perpetuo  con¬ 
trahuntur,  et  extensoribus  reciproca  est  exten¬ 
sio  :  illorum  contractilitas  morbida  augetur ; 
horum  minuitur,  contrarietas  recta  lege  aberrat ; 
quamobrem  motus  plus  minusve  abolescit,  quip- 

pe  ad  hunc  rite  instituendum,  contraetilitatis  et 
extensibilitatis  duorum  ordinum  musculorum  ra¬ 
tione  idonea  opus  est ;  et,  ni  existat,  nil  motus 
existere  potest,  et  remedia  supervacua  fuerint. 


DE  RATIONE  MEDENDI. 

Opusculum,  longe  ultra  limites  ei  impositos, 
facile  esset  producere,  auctores  citando  per  quo¬ 
rum  opera  loca  passim  invenienda  sunt,  quibus 
exercitatio  tam  generalis  tam  specialis*  utpote 
maxime  utilis,  in  multis  morbis  summis  laudibus 
effertur.  In  scriptis  sectae,  quae  pathologiam 
humoralem  vindicavit*  multa  ea  perhibentur,  et 
ab  illis  ad  suas  theorias  uno  tempore  per  totam 
medicinae  rempublicam  fidem  obtinentes,  dis¬ 
torquebatur.  Sed  nemo  mihi  notus  est,  qui  de 
exercitatione  locali,  ut  illis  membro  captis  re¬ 
medium  porrigente  ex  professo  disseruit,  nec 
eam  principiis  sanae  physiologiae  stabilire  cona¬ 
tus  est. 

C 

In  exemplis  prolatis,  membrum  ad  statum 
suum  naturalem  restituere,  vires  solitae  impares 
repertae  sunt ;  ad  artem  confugiendum  est,  et 
ut  semper  debet,  actiones  et  processus  naturae 
imitari  conatur.  Alius  musculus,  contractilitate 
fabricae  ejus  propria,  alii  obstare  inservit;  sed  si 
ad  hoc  efficiendum  sit  impar  et  perpetuo  exten- 
ditur,  ratione  mechanica  ad  adversarium  ex 
statu  ejus  contracto  reducendum,  ac  fibras  ejus 
extendendas,  et  ad  stimulum  dotes  organicas 
partis  restituendi  vi  praeditum  opus  erit.  Con¬ 
tractilitate  texturae  unius  ordinis  musculorum 
superata,  illa  adversariorum  augetur  ;  quum  mu¬ 
nera  texturae  naturalia  redduntur,  et  partes  mo¬ 
tus  capaces  fiunt,  sensibilitas  et  irritabilitas  ci¬ 
entur,  donec  membri  motus,  antea  imperfecti, 
abnormes,  difficiles,  aut  impediti,  nunc  faciles, 

j 

certi,  validi  et  perfecti  evadunt.  Hae  mutatio¬ 
nes,  methodo  simplicissima,  frictione,  nempe,  et 

exercitatione  obtinentur. 

Frictione  opus  est,  quum  morbus  tamdiu 
perstitit,  et  contractio  adeo  insignis  est,  ut  ri~ 

giditas  partium  extensionem  per  modos  solitos 
subito  inductam,  periculosam  redderit.  Illa 
sensibilitatem  organicam  excitat,  majorem  flux¬ 
um  sanguinis  ad  partes  inducit,  hasque  ad  trac¬ 
tationem  secuturam  aptas  reddit ;  manu  nuda 
vel  laneo  vel  oleo  purissimo  obducta,  et  per  horas 
aliquot  in  dies  perfici  debet,  strigiles,  vel  em- 
brocationes  stimulantes  evitandae  sunt,  quippe 
cutem  vel  cuticulam  abradere,  ut  frictionem 
non  amplius  sustinere  possit,  proclives  sunt. 

Exercitatio  ope  machinarum  quae  partibus 
affectis  accommodantur  musculos  contractos  ex¬ 
tendit  ;  quum,  ut  frequentissime  accidit,  genu 
morbo  implicitum  est,  htfec*  quae  nunc  describi¬ 
tur  consilio  optime  respoijdere  reperitur;  constat 
ex  duabus  tabulis,  alia  ad  aliam  inclinata,  et  car¬ 
dinibus  cochleisque  conjunctis,  adeo  ut  cum  hu¬ 
mo  quo  nituntur  pro  basi,  figuram  triangularem 
constituunt,  cujus  anguli  plus  minusve  acuti  pro 
re  nata  redduntur.  Ad  imam  partem  fulcrum 
est  quo  calx  insistere  debet,  pede  in  tabulam  ni¬ 
tenti,  digitis  pedis  ad  apicem  versis,  et  aeger, 

membro  sic  posito,  in  sedili  manibus  inclinans, 
antrorsum  flectus,  adstantibus  primo  adjutus, 
quamdiu  vires  tolerare  possunt,  se  continere  de¬ 
bet  ;  brevi  intervallo,  iterum  conatus  fiat,  donec 
facultas  eo  ali  qu  an  diu  instandi  acquisita  fuit ;  si 
aeger  membro  capto,  corporis  pondus  insistere 
valet,  morem  flectendi  et  extendendi  artum, 
quantum  penes  eum  sit,  gerere  oportet ;  et,  sic 
gradatim  vires  et  motus  acquiret,  nihilominus 
pon  praecepti  oblitus,  “  exercitationis  tamen 
“  finis  debet  esse  sudor  vel  certe  lassitudo,  quae 

4 

‘c  citra  fatigationem  sit.55 

Nunc  in  exemplo  contractionis  genu,  ut 
vulgo  vocatur,  quid  efficit  haec  methodus  ? 
Extensio  mechanica  bicipitis  semimembranosi, 
revera  omnium  musculorum  qui  crus  vel  pedem 
flectendo  movent,  qua  occasio  adversariis  rede¬ 
undi  ex  statu  extento  invito  praebitur.  Haec 
actio  prima,  et  ut  primaria,  est  prorsus  necessa¬ 
ria  illi  secuturae :  irritabilitas,  sensibilitas,  et 
contractilitas  organica  augeri  possint.  Sed,  nisi 
vires,  quae  extensibilitas  et  contractilitas  appel- 

lamus,  naturales  existunt,  motus  partis  nunquam 
non,  nisi  abnormes  et  imperfecti,  fuerint.  Ad 
probandum  effectus  faustos  talis  methodi,  me¬ 
morare  casum  Viri  et  Amici  spectatissimi  per¬ 
gam.  Dum  valetudine  secunda  et  aetate  flo¬ 
rente  gaudebat,  laesionem  genu  ob  nisum  immo¬ 
dicum  inter  saliendum  accepit,  quod  aliquandiu 
dolore  affectum  fuit  ;  sed  haec  non  obstitit  quo 
minus  Londinum  circiter  tria  millia  passuum 
causa  negotii  ejus  soliti  quotidiani  equo  vehere¬ 
tur.  Genu  nonnullis  hebdomadis  elapsis  non 
omnino  debilitate  et  dolore  liberum  fuit.  Re 
sic  existente,  equus  inter  celeriter  equitandum 
sub  eo  concedit,  et  ipse  sensus  expers  in  humum 
decidit.  Genu  male  convalescens  contusum 
fuit  et  magnopere  doluit :  inflammatio  gravis 
accessit,  et  eum  domi  aliquo  tempore  contine¬ 
bat.  Quum  exire  potuit  foras,  ne  artum  nimis 
exerceret  admonitus  fuit.  Membrum  dolore,  fri¬ 
gore,  et  torpore  laborans  brevius  altero  evasit. 
Hoc  manente  plures  chirurgos  accersivit,  qui 
linimenta  stimulantia,  emplastra  roborantia, 

scintillam  electricam,  fricationem  cum  manu, 
aquae  frigidae  rivulos  omni  mane  ex  altitu¬ 
dine  quorundam  pedum  defusos*  praeceperunt. 
Omnia  nihil  aut  vix  nihil  profuerunt;  membrum 
subinde  doluit,  et  illud  in  situ  recumbente  ser- 
vare  et  quam  minime  exerceri  solebat.  Inter 
haec  septem  anni  elapsi  sunt ;  artus  motu  fere 
privatus  fuit,  flexores  rigidi,  moles  multum  im¬ 
minuta  est,  et  sensus  torporis  semper  adfuit. 
Amicis  et  familiaribus  de  curatione  fere  despe¬ 
randum  fuit ;  sed  animus  ejus  hilaris  et  fides  in 
viribus  constitutionis,  ut  dicitur,  variis  praecep^ 
tis  quae  fors  seu  ratio  objecerat  auscultare  in¬ 
duxerunt,  et  multa  anilia  ab  ventriculis  ovium 
recenter  caesarum  usque  ad  vim  magneticam 
animalem,  istum  medicastrorum  fumum,  adhibi¬ 
ta  fuerunt.  Hac  saltem  huic  beneficio  fuit  de¬ 
lectationem,  quam  tempus  non  delevit,  jactatio^ 
nes  et  ludos  mimi,  et  balatrones  ad  amicos  suos 
describendi  ipsi  praebuit.  Quum  parum  adfuit 


#  Huic  nomen  lingua  Anglicana  adhuc  desideratur.  Gallia 
Douche  appellatur,  quod  fortasse  apud  nostratos  in  usum  veniat. 

quiu  de  se  ipso  desperavit,  de  quodam,  cui  no¬ 
men  erat  Pugh,  illi  nunciatum  fuit ;  hic,  unus 
de  grege  abnormium,  sed  actioni  et  viribus  mus¬ 
culorum,  et  methodis  vitia  eorum  corrigendi, 
multam  operam  dederat,  et  magis  anatomicus 
mechanicus  quam  jactator  inscius  ratus  fuit. 
Pugh  casum  ejus  suam  ministrationem  postu¬ 
lantis  perscrutavit,  et  instrumentum  huic  simi¬ 
le  de  quo  supra  dixi  statim  exhibuit,  modum 
quo  admoveri  debet  edocuit,  et  primo  periculo 
adfuit,  experimentum  fortasse  satis  temerarium 
in  affectu  per  septem  annos  manente.  Multo 
fuit  dolore  ut  par  sit  suspicari,  aegerque  cui 
plene  persuasum  fuit,  temeritatem  tractationis 
inflammationem  allaturam  esse  abiit.  Mirum 
illi  fuit,  die  sequente,  quod  artus  calidior  nec 
magis  dolebat,  et  bene  dormiverat.  Haec  lae- 
vatio  inopinata  illum  perseverare  induxit.  Mem¬ 
brum  paulatim  longius  fiebat ;  vigor  ei  accede¬ 
bat  ;  et  sensus  torporis  imminuebatur.  Consue¬ 
tudine  vim,  flexoribus  bene  extentis  in  appa¬ 
ratu  per  quadrantem  horae  instandi  adeptus 

e^t,  et  sex  mensibus  vix  elapsis,  artus  rite  et 
perfecti  suis  muneribus  perfungi  valuit.  Vigin- 
ti  vel  potius  triginta  anni  nunc  praeteriti  sunt, 
et  Vir,  annum  climactericum  superans,  vigore 
et  alacritate  eorum,  qui  ex  ephebis  vix  excesse¬ 
runt,  adhuc  gaudet ;  exercitatione  summa  uti¬ 
tur  ;  et  membrum  semel  affectum  validius  alte¬ 
ro  existimat. 

Pugh  anno  1704  opus  de  modo  ejus  operan¬ 
di  edidit,  farraginem  citationum,  quasdam  ta¬ 
bulas  eximias  et  literas  ex  multis  haud  medio¬ 
cribus  commoda  ejus  tractationis  agnoscentibus 
complectitur ;  hae  in  claudicatione  et  contrac¬ 
tione  ex  podagra,  rheumatismo,  fabrica  prava 
naturali  laesione  artuum  et  paralysi  oriente  ac¬ 
cepta  fuerunt.  Sed  fortasse  pars  operis  maxi¬ 
me  aestimanda,  sunt  literae  ei  praefixae  metho¬ 
dum  ejus  tractandi  comprobantes  ex  Georgio 
Baker,  Baronetto,  cl.  Johanne  Hunter  et  aliis 
qui,  ut  fertur,  inire  consilio  cum  illo  non  indig- 

num  ipsis  putabant,  has  quia  opus  diu  cessavit 
imprimi  infra  subjeci.  * 

Haud  multo  post  Dom.  Grosvenor,  chirurgus 
Oxoniae,  ratione  simili  ad  eosdem  affectus  sanan¬ 
dos  utebatur ;  ac,  ut  intelligo,  quia  opiniones 
prelo  non  vulgavit,  fricationes  multum  effert, 
et  plurimos  ad  aegros  ejus  fricandos  mercede 
conducit.  Cl.  Astley  Cooper  in  praelectionibus 
tractationem  laudabat,  et  discipulis  nuntiabat 
Dom.  Grosvenor  filium  eximii  Hey,  contractione 
malleoli  laborantem  sanasse,  quam  patris  ejus 
solertia  tollere  nequibat. 

*  Sic  sententiam  enuntiat  cl.  Hunter :  “  I  have  a  good  opinion 
of  exercise,  as,  in  many  cases,  it  may  be  said  to  finish,  when  the 
healing  art  has  done  its  utmost.  I  regret  much  your  art  is  not 
more  generally  known  and  practised.  To  restorQ  action  lost  by 

disease,  when  the  disease  has  been  removed,  is  the  ultimate  of  our 

% 

desires ;  or  to  produce  relaxation  in  involuntarily  contracting 
muscles ,  is  much  to  be  wished  for,  which  your  mode  certainly 
tends  very  much  to  effect.  So  far  as  I  have  seen,  or  as  far  as  my 
judgment  goes,  I  think  your  apparatus  is  well  calculated  for  the 
above  mentioned  purposes et  etiam  Vir  summus  Georgius  Ba¬ 
ker,  “  I  am  of  opinion,  that  the  apparatus  which  I  have  inspected 
is  highly  beneficial  in  cases  of  contracted  muscles.” 

D 

Mihi  quoque  placet  in  memoriam  revocare, 
quod  talis  fuisset  tractandi  ratio  a  praeceptore 
meo,  semper  colendo,  Tilleardo  Ward,  viro  tam  in 
re  medica  quam  in  chirurgia  admodum  sagaci,  fe¬ 
liciter  exercita,  ut  inter  horas  utiles  Tyrocinii 
facultas  fuit  mihi  observandi.  Ille  postremo  in 
villa  amoenissima  apud  Binfield  in  comitatu 
Berks,  aegros  hujusmodi  morbis  laborantes  reci¬ 
pit,  iisque  tum  assidue  cum  feliciter  ministrat. 

DE  CRUSTA  IN  ARTICULIS  DEPOSITA  MOTUI 

FAVENTE. 

eoi  fit  9hoilingob  oe  h  on 

Sed  objectum  fuit,  quod  in  multis  exemplis 

„  r  -  0  * 

inflammationis  artuum,  membrana  synovialis  et 
cartilagines  vitiantur  aut  absorbentur,  nexu  in¬ 
ter  duo  ossa  facto,  et  anchylosi  optanda  cruciati¬ 
bus  aegri  finem  imponente.  In  exemplis  hujus¬ 
modi  non  multum  expectandum  esse  concedo ; 
sed  his  etiam  commodum  ab  exercitatione  par¬ 
tium  inter  justos  fines,  derivandum  esse  credo  ; 

conspectum  pathologicum  hic  memorabo  qui 
probare  inservit : 

fy;  i  .  &  {  X  f  ,\t  M  uji  f ,  ••  }'1|  .|  -hiv  f  ^  :f;  (*  1  f*‘ JjJ  ■  • .  (' 

lwzo,  Ossa  artus  aliquid  motus  post  cartila¬ 
gines  absorptas  subire  posse. 

2 do,  Naturam  in  quibusdam  exemplis  huic 
consilio  specialiter  providere. 

3/io,  Verisimile  esse  hic  conatus  naturae 
liberior  fore,  partem  leviter  exercendo. 

•  •  r  ^  '  -  *  •  '  *  ^  v  ^ 

Hanc  rem  pathologicam  a  cl.  viro  Dom, 
Brookes,  de  Anatomia  Londini  praelegente  ac¬ 
cepi.  Hic  anatomicus  praeclarus  et  praeceptor, 
ac  urbanitate  erga  alumnos  ac  cognitione  in  res 
pathologicas  scalpello  detectas,  insignis  inter 
perscrutandos  artus  hominum,  quibus  aliquid 
motus  post  morbos  genu  relictum  fuit,  condy¬ 
los  femoris,  quod  ad  structuram  osseam,  multum 
fuisse  mutatos  observavit,  tunica  externa,  lami¬ 
nam  duram,  compactam,  et  vitream  exhibuit,  coiv 
tici  dentis  simillimam.  Ob  quam  causam  nomen 
enamel  ei  imposuit.  Aliquid  simile  in  capite 

tibiae  detectum  fuit,  et  procul  dubio  hoc  motum 
inter  certos  limites  permisit ;  quamvis  cartilagi¬ 
nes  ex  parte  deletae  fuerunt,  et  hoc  modo  na¬ 
tura  illis  submotis  providit.  Dom.  Brookes  pro¬ 
tulit,  quod  si  tempus  accurate  quo  haec  crusta 
projecta  fuerit  cognosceretur,  motus  artus  lenis 
vim  haberet  vasa  eam  deponentia  stimulandi,  ean- 
demque  latius  diffusam  in  superficies  articulan¬ 
tes  redderet.  Opinio  mihi  bene  arridet,  quam¬ 
vis  temporis  punctum  quo  motus  fieri  oportet,  in¬ 
flammatione  activa  cessante,  et  dolore  conquies¬ 
cente  statuere  vellem.  Si  absorptio  cartilaginum 
fit,  corticem  vel  enamel  copiosius  deponi,  legi¬ 
bus  stimuli  solitis,  efficeret,  et  eo  latior  esset 
motus  quem  musculi  membro  impertirent. 

Dum  Academiam  Parisiis  annis  1816-17 
frequentabam,  sectioni  genu  scalpellum  admoveri 
videbam,  in  quo  haec  crusta  partem  praecipuam 
utriusque  condyli  femoris,  et  foveam  illis  conveni¬ 
entem  capitis  tibiae  occupavit,  cartilaginibus  mul¬ 
tum  deletis.  Quod  nihil  de  historia  aegri  cognovi, 
et  ut  non  praeparationem  habeo  mihi  dolori  est,  ut 

servarem,  Dom.  Tessier  tunc  temporis  faculta- 
tis  medicae  praesectore  petente  ut  ei  traderetur, 
vetavit  consuetudo  honesta;  huic  et  in  aliis 
exemplis  hic  conatus  naturae  perspectus  fuerat, 
et  Ivoire  eburnum  nuncupaverat,  in  opinionem 
meam  artum  ope  hujus  crustae  laevis,  motus 
inter  certos  limites  perficere  posse,  plene  inivit. 

Mihi  igitur  licere  existimo  affirmanti,  inflam¬ 
matione  non  urgente  nec  textura  ossium  can¬ 
cellata  correpta,  exercitationem,  caute  admo¬ 
tam,  aequilibrium  virium  musculorum  reddere, 
pariter  ac  artum  ipsum  ad  motum  excitare  va¬ 
lere. 

Longum  fuerit  subjicere  machinas  adjuvan¬ 
tes  musculorum  extensioni  variis  contractioni¬ 
bus,  quibus  proclives  sint.  Illa,  de  qua  dixi, 
affectibus,  genu  vel  malleoli,  tantum  convenit ; 
sed  scientia  cursus  et  actionis  musculorum  effi¬ 
ciat,  ut  chirurgus  idoneam  casibus  sibi  occurren¬ 
tibus  facile  inveniret,  hoc  in  memoria  tenente, 
consilium  esse  per  extensionem  tardam  et  gra- 
datim  auctam  musculos  contractos  ad  statum 

suum  medium  restituere,  et  adversarios  contrac- 
tilitatem  texturae  exercere,  sinere. 

Ad  finem  hujus,  quasi  adumbrationis  tenta¬ 
minis,  nunc  perventum  est  ;  et  quis  candidatus 
non  speravit  cc  penes  eum  fore  utilitatem  trac¬ 
tationis  jam  descriptae  fusius  posthac  illustrare;” 
nec  nobis  fateor  animus  est  a  tali  jactatione  dis¬ 
cedere,  si  hoc  eveniat,  in  mentem  sententiam 
cl.  Oratoris  alte  reposituram  fore,  ex  votis  est, 
nec  Medici,  nec  Imperatores,  nec  Oratores 
quamvis  artis  praecepta  perceperint  quidquam 
magna  laude  dignum,  sine  usu  et  exercitatione 
consequi  possunt.  Conspectus  theoretici,  ali¬ 
quem  in  Medicinam  nonnisi  lucernae  odore  in¬ 
cumbentem  delectent  et  allidant,  sed  adsidenti 
lecto  aegri  ni  aliquo  fundamento  conjectura 
certiore  nitantur,  minime  proderint. 

In  re  medica  pariter  ac  in  ethica, 

Est  modus  in  rebus,  sunt  certi  denique  fines, 

Quos  ultra  citraque  nequit  consistere  rectum. 

Qui  periculis  temerariis  aerumnas  adversae 

valetudinis  augeat,  vel  qui  methodum  medendi 
rationi  convenientem,  quia  per  secula  non  con¬ 
secrata  fuit,  rejiciat,  arti  salutiferae  qi^ae  exer¬ 
cet,  sit  dedecori. 

